**I. Kis Pölöskei Nyílt Nevezéses Bojlis Horgászverseny**

**Versenykiírás, versenyszabályzat**

**A verseny helye, időpontja, várható menetrendje:**

Pölöskei Kis Tavak D-i tó

2018.06.21 1200 – 2018.06.24 1200

2018.06.21 csütörtök

* 0800 regisztráció, helyek sorsolása, megbeszélés
* 1200 a verseny kezdete

2018.06.24 vasárnap

* 1200 a verseny vége
* 1200 - 1300 közös ebéd
* 1300 eredményhirdetés

A horgászverseny az időjárástól függetlenül megrendezésre kerül!

**Nevezés:**

* A nevezés díja: 30.000 Ft/csapat (max. 12 csapat nevezése lehetséges)
* Nevezni előzetes regisztráció után a nevezési díj május 31-ig történő befizetésével lehet. A regisztrációt a totitkar@gmail.com e-mail címre kell küldeni, és tartalmaznia kell a következőket:
	+ - * + Csapatnév
				+ Csapattagok adatai
				+ Csapattagok érvényes állami jegyeinek sorszáma
				+ Csapattagok póló mérete
* A befizetés történhet átutalással a Pölöskei Horgászok Egyesülete 74000425-10031016 számlaszámú bankszámlájára (ez esetben megjegyzésben kérjük feltüntetni a csapat nevét), illetve történhet személyesen Gál Tibornál, az Egyesület Gazdasági Felelősénél (+36303777110).

**Díjazás:**

I. hely: serleg + 30.000 Ft értékű utalvány

II. hely: serleg + 25.000 Ft értékű utalvány

III. hely: serleg + 20.000 Ft értékű utalvány

Legnagyobb hal: serleg + 15.000 Ft értékű utalvány

**Szabályok:**

* Egy csapat 3 főből, 2 fő horgászból és 1 fő segítőből áll. A segítő teljes jogú csapattag, a verseny ideje alatt mindenben segítheti a csapatot.
* A verseny ideje alatt a csapatból 2 fő állandóan a horgászhelyen köteles tartózkodni.
* Az eredménybe a 3 kg-ot meghaladó súlyú ponty és amur tartozik bele. A verseny értékelése során a minden hal súlya dekagrammonként 1 pontot ér. A legtöbb pontot szerző csapat nyer. Esetleges holtverseny esetén a nagyobb fogott hal dönt.
* A helyek sorsolása 2 körben történik. Először a befizetések sorrendjében húzzák ki a csapatok, hogy hányadikként húzhatják ki a helyet. A második körben a horgászhelyüket húzzák ki a csapatok.
* Egy csapat 4 bottal, botonként 1-1 db horoggal horgászhat.
* Etetni illetve csalizni kizárólag bojlival, pellettel és tigrismogyoróval lehet. A kukoricával, élő csalival és a kutyatáppal való etetés és csalizás szigorúan tilos! A versenyen felhasználható bojli, pellet és tigrismogyoró súlya maximum 30 kg/ csapat lehet, melyet a csapat a verseny kezdetekor köteles a versenybírókkal leméretni.
* Csónak használata tilos!
* Etetőhajó és radar használata engedélyezett! (Az etetőhajóval történő behúzás is engedélyezett)
* Az egyes helyekhez tartozó meghorgászható területeket a szervezők és a versenybírók jelölik ki.
* Vigyázni kell a halak épségére, ezért nagy méretű merítő, pontymatrac, minden csapatnak 5 db nagyméretű pontyzsák és sebfertőtlenítő használata kötelező. A súlyhatár alatti halakat egyből vissza kell engedni. 1 pontyzsákban csak 1 hal tartható.
* A verseny kezdetéig mindenféle horgászati tevékenység (radarozás, etetés, horgászat) tilos!
* A szabályok betartásának ellenőrzését és a mérlegelést a versenybírók végzik. Vitás kérdésekben is ők döntenek. Mérlegeléskor a szomszédos horgászhelyről egy főnek tanúként részt kell vennie.
* Minden résztvevőnek érvényes állami horgászjeggyel kell rendelkeznie.
* A verseny közvetlen lefújása előtt megakasztott hal is beleszámít a versenybe, akkor is ha a fárasztás a verseny lefújása után fejeződik be.
* A mérlegelés naponta kétszer (reggel és este) történik. Minden 10 kg feletti hal fogását azonnal jelenteni kell telefonon, ez esetben a mérlegelés soron kívül történik. Abban az esetben ha minden pontyzsákban van hal, szintén soron kívüli mérlegelés történik. A mérlegelést a versenybírók által biztosított mérlegelőn kell elvégezni.
* A tóparton a sátrazás, tűzrakás engedélyezett!
* Kiemelten felhívjuk a versenyzők figyelmét a természetvédelem, és a kulturált viselkedés írott és íratlan szabályainak betartására, a túlzott alkoholfogyasztás veszélyeire.
* A versenyen készült fénykép és videó anyag, szervezők, ill. a vízkezelő általi PR és marketing célú felhasználásához a résztvevők hozzájárulnak.
* A csapatok a versenyre történő nevezésükkel elfogadják a Versenyszabályzatot, azt magukra nézve kötelező érvényűnek tekintik.
* A versenyen mindenki a saját felelősségére vesz részt, a szervezők az esetleges balesetekért, károkért felelősséget nem vállalnak.
* A szervezők a változtatás jogát illetve nem megfelelő számú jelentkező esetén a verseny meg nem rendezésének jogát fenntartják.

**További információ:**

Tel:

* Balázs Árpád +36304742096
* Major Zsolt +36202321470
* Szabó Balázs +36305747225

 E-mail: totitkar@gmail.com